cyanic-selkie/wikianc huggingface dataset:
Bartholomeus van der Helst
Van der Helst oli omana aikanaan hyvin arvostettu. Hänen uransa sivuaa vahvasti Rembrandtia ja vertailu on ollut pitkään luonteva lähtökohta tulkinnoille. Van der Helstin ryhmämuotokuvia pidettiin kauan kultakauden jälkeenkin Rembrandtin töiden veroisina. Nykyaikainen tulkinta arvostaa kuitenkin Rembrandtin henkilökohtaisempaa ilmaisua enemmän kuin van der Helstin selkeää realismia.
Elämä ja ura
Ryhmämuotokuva ''Kapteeni Roelof Bickerin ja luutnantti Jan Michielsz. Blaeuwin kaartinkomppania'' (1639 –1643) oli menestys. Van der Helst syrjäytti Rembrandtin Amsterdamin yläluokan halutuimpana muotokuvamaalarina ja piti asemansa 1670-luvun alkuun saakka. Van der Helst sai tilauksia myös ulkomailta, mikä oli ajan hollantilaiselle maalarille hyvin harvinaista. Hän maalasi myös hallitsijaperheeseen kuuluneen Oranjen prinsessan Mary Henrietta Stuartin virallisen muotokuvan.
Yksittäiset muotokuvat ja pari- ja perhemuotokuvat
Van der Helst oli tilaustöitä maalaava muotokuvamestari. Häneltä tunnetaan yli sata muodollista muotokuvaa. Suuri osa yksittäismuotokuvista ovat asettelultaan ja väripaletiltaan hyvin samankaltaisia lähi- tai puolikuvia, esimerkkinä kuvapariksi maalatut Andries Bickerin (1586–1652) muotokuva ja hänen vaimonsa Catharina Gansneb Tengnagelin (1595–1652) muotokuva vuodelta 1642. pienoiskuva|Gerard Andriesz Bickerin muotokuva, 1640–1652, 94 × 70.5 cm, [[Rijksmuseum, Amsterdam.]] Van der Helst maalasi myös ilmaisuvoimaisia, värikkäitä ja rentoja muotokuvia ja perhekuvia, esimerkkinä Pieter Lucaszn van de Vennen ja Anna de Carpentierin muotokuva (1652) ja Gerard Andriesz Bickerin muotokuva (1640–1652).
Ryhmämuotokuvat
Van der Helst tunnetaan jättimäisistä ryhmämuotokuvistaan. Hän oli Amsterdamin siviilikaartien suosiossa ja maalasi useita kaartilaisten ryhmämuotokuvia, joista tunnetuimmat ovat ''Kapteeni Roelof Bickerin ja luutnantti Jan Michielsz. Blaeuwin kaartinkomppania (1639 –1643) ja Münsterin rauhan juhla 18. kesäkuuta 1648 Pyhän Yrjön kaartin päämajassa Amsterdamissa'' (1648). Van der Helst maalasi myös pienempiä ryhmämuotokuvia. Kloveniersdoelenin johtajat (1655) kuvaa siviilikaartin rakennuksista vastaavat johtajat rennossa illanvietossa. Lattialla on avattujen simpukoiden kuoria ja yhden kuvatun kädessä viininilasi. pienoiskuva|400x400px|alt=|Münsterin rauhan juhla 18. kesäkuuta 1648 Pyhän Yrjön kaartin päämajassa Amsterdamissa, 1648, 232 × 547 cm, [[Rijksmuseum, Amsterdam. |vasen]] Van der Helstin ryhmämuotokuville olivat tyypillisiä kuvattujen itsetietoiset ja itsevarmat asennot. Henkilöt oli maalattu selkeästi ja tunnistettavasti. Värit olivat kirkkaat ja maalausjälki varma ja rento. Varsinkin Münsterin rauhan juhlaa kuvaavaa maalausta pidettiin kauan yhtenä Alankomaiden kulta-ajan mestariteoksista. Jälkipolvet ovat verranneet työtä Rembrandtin Yövartioon, joka ennakoi paremmin tulevaa taidekäsitystä. Van der Halstin töitä on pidetty aikansa maksavia asiakkaita ja muotia kosiskelevina, eikä niiden arvostus ole säilynyt Rembrandtin tasolla nykyaikaisen taideyleisön silmissä. Van der Halstin maalaukset ovat silti 1600-luvun taiteen tärkeimpiä ryhmämuotokuvia. Vaikka yksi van der Helstin kaartiryhmäkuvista on esillä Amsterdamin Rijksmuseumin tärkeimpänä pidetyssä Yövartija-salissa, siitä löytyy vain vähän tietoja.
Yhteisteokset
Aikakaudelle tyypillisesti van der Helst maalasi useita teoksia yhteistyössä muiden taiteilijoiden kanssa. Usein erikoistunut mestari maalasi esimerkiksi muotokuvan taustan maiseman tai keskittyi kankaiden kuvaamiseen. Rembrandtin ja Tizianin tapaan myös van der Helst johti isoa ateljeeta kuin liikeyritystä. Avustajat maalasivat mestarin ohjauksessa ja erikoistuivat tiettyjen yksityiskohtien maalaamiseen. Hyvä esimerkki yhteistyöstä on laatukuva Paimentolaispoika, lampaat ja vuohet (n. 1647), johon van der Helst maalasi pojan ja Jan Baptist Weenix (1621–1659) maiseman ja eläimet. Ludolf Bakhuizen (1630–1708) maalasi usein maisemat van der Helstin myöhäiskauden muotokuvien taustalle.
Filip Pyrochta
Seuraura
Dinamo Riika varasi Pyrochtan toisella kierroksella 39. pelaajana KHL:n varaustilaisuudessa 2013. Hän pelasi Liberecin Extraliga-joukkueessa European Trophyssa vain 17-vuotiaana 20. elokuuta 2013 sveitsiläistä SC Berniä vastaan. Ottelu jäi Pyrochtalle kauden 2013–2014 ainoaksi sarjaotteluksi seuran miesten joukkueessa. Hän pelasi suurimman osan kaudestaan lainalla 1. ligan HC Benátky nad Jizeroussa, jossa Pyrochta pelasi 38 runkosarjaottelua tehopistein 1+5=6 ja kuusi playoff-ottelua ilman tehopisteitä. Hän vahvisti myös Liberecin A- ja B-nuoria. Pyrochta jakoi koko Tšekin B-nuorten sarjan pudotuspelien tehotilaston voiton joukkuetoverinsa Michael Klingerin kanssa lukemalla +10. Hän voitti kauden päätteeksi sarjan mestaruuden.
QMJHL-joukkue Victoriaville Tigres varasi Pyrochtan 23. pelaajana CHL:n varaustilaisuudessa 2014. Hän siirtyi joukkueeseen kaudeksi 2014–2015. Pyrochta teki runkosarjassa tehot 9+22=31. Hän oli Tigresin eniten maaleja tehnyt puolustaja. Kesken kauden 2015–2016 Pyrochta kaupattiin Val-d’Or Foreursiin.
Kaudeksi 2016–2017 Pyrochta palasi kotimaahansa ja siirtyi HC Liberecin Extraliga-joukkueeseen. Hän teki Extraliga-debyyttinsä runkosarjan viidennellä kierroksella 20. syyskuuta 2016 HC Plzeňiä vastaan. Pyrochta merkittiin Liberecin kolmospuolustajapariin Lukáš Dernerin viereen. Hän sai ottelussa jääaikaa 14.46 minuuttia. Pyrochta teki ottelussa myös Extraliga-uransa avausmaalin. Hän pelasi liigassa tulokaskautensa aikana kaikkiaan 43 runkosarjaottelua tehopistein 2+4=6 ja 11 playoff-ottelua tehden yhden syöttöpisteen. Pyrochta voitti kauden päätteeksi hopeaa. Hän pelasi myös viisi Mestarien liigan ottelua ilman tehopisteitä. Pyrochta pelasi ison osan kaudestaan myös lainalla 1. ligan HC Benátky nad Jizeroussa, jossa hän pelasi 22 ottelua. Kaudella 2017–2018 Pyrochta teki Extraligan runkosarjassa 12 tehopistettä, mutta pudotuspeleissä hän teki kymmenessä ottelussa kahdeksan syöttöpistettä, joilla Pyrochta oli Liberecin paras syöttäjä.
Toukokuussa 2018 NHL-varaamaton Pyrochta teki kaksivuotisen tulokassopimuksen Nashville Predatorsin kanssa. Hän aloitti kauden 2019–2020 AHL-joukkue Milwaukee Admiralsissa, jossa Pyrochta pelasi 30 runkosarjaottelua tehden neljä syöttöpistettä, kunnes tammikuussa 2020 hänet lähetettiin ECHL-joukkue Atlanta Gladiatorsiin. Pyrochta pelasi siellä 21 runkosarjaottelua tehopistein 2+7=9, kunnes koronaviruspandemia keskeytti kauden maaliskuussa. Toukokuussa Predators asetti hänet ehdottomalle siirtolistalle. Koska mikään toinen NHL-seura ei napannut Pyrochtaa vuorokauden kuluessa, hänen sopimuksensa purettiin.
Kaudeksi 2019–2020 Pyrochta palasi jälleen kotimaahansa ja siirtyi HC Kometa Brnoon. Hän teki Extraligan yhden kauden piste-ennätyksensä tehoilla 3+13=16. Kesken kauden 2020–2021, tammikuussa 2021 Kometa vuokrasi Pyrochtan loppukaudeksi HC Vítkoviceen.
Pyrochta siirtyi kaudeksi 2021–2022 1+1-vuotisella sopimuksella SM-liigajoukkue Saimaan Palloon. Seura päätti lopulta olla käyttämättä hänen sopimuksessaan ollutta optiota ja Pyrochtan sopimus purettiin helmikuussa 2022, jolloin hän siirtyi loppukauden kattavalla sopimuksella Ruotsin SHL-liigan Luleå HF:ään. Pyrochta voitti siellä kauden päätteeksi hopeaa. Kesäkuussa hän teki Luulajan kanssa vuoden mittaisen jatkosopimuksen.
Real Virtuality
Real Virtuality on Bohemia Interactive Studio:n kehittämä pelimoottori, jonka alkuperäinen nimi oli Poseidon. Real Virtuality -pelimoottorin eri versioita on käytetty Operation Flashpoint-, Armed Assault- ja ARMA 2 -peleissä sekä VBS1-, VBS2- ja VBS3-sotasimulaattoreissa. Pelimoottori huolehtii pelin tai simulaattorin grafiikasta, fysiikan mallinnuksesta, komentokielestä ja käyttöliittymästä.
Filip Pyrochta
Maajoukkueura
Pyrochta pelasi myös Ivan Hlinkan muistoturnauksessa vuonna 2013, jolloin hän toimi Tšekin varakapteenina ja voitti pronssia. Pyrochta pelasi myös World Junior A Challengessa vuosina 2012 ja 2013. Yhteensä hän on pelannut 15 nuorten ja 66 poikien maaottelua.
Real Virtuality
Versiot
Real Virtuality -pelimoottorin versiot ovat:
Filip Pyrochta
Maajoukkueura
Tšekin A-maajoukkueessa Pyrochta on pelannut 21 ottelua tehden kaksi syöttöpistettä. Hän teki A-maajoukkuedebyyttinsä 23. elokuuta 2017 Třinecissä pelatussa harjoitusottelussa Slovakiaa vastaan. Pyrochta merkittiin Tšekin kakkospuolustajapariin David Musilin viereen. Hän putosi viimeisten joukossa Tšekin lopullisesta MM-kisajoukkueesta vuoden 2018 turnaukseen.
Pelityyli
Pyrochta on pitänyt itseään enemmän hyökkäävänä kuin puolustavana puolustajana. Hän tykkää omien sanojensa mukaan tukea hyökkäyksiä ja kokee olevansa hyvä luistelija. SaiPan toimitusjohtaja Jussi Markkasen mukaan Pyrochta on isokokoinen ja luisteluvoimainen puolustaja, joka ei kaihda kamppailutilanteita ja kykenee pelaamaan kaikissa tilanteissa. Markkasen mukaan hänellä on myös hyvät syöttötaidot.
Lunawood
Oy Lunawood Ltd on suomalainen lämpöpuutuotteita valmistava yritys. Se työllistää noin 140 henkeä Iisalmen ja Kaskisten tuotantolaitoksilla, Lahden pääkonttorissa sekä vientimarkkinoilla. Yrityksen vuotuinen tuotantokapasiteetti on 160 000 m3, josta suurin osa menee vientiin. Lämpöpuutuotteet valmistetaan puuraaka-aineesta, joka on peräisin PEFC-sertifioidusta suomalaisesta metsästä.
Historia
Lunawood Oy Ltd on veljesten Aulis ja Olavi Kärkkäisen 1986 perustama yritys. Lunawood aloitti pienenä perheyrityksenä vain yhdeksän työntekijän voimin lämpöpuun tuotannon vuonna 2001. Veljekset Aulis ja Olavi Kärkkäinen viimeistelivät pitkän yrittäjäuransa luomalla Lunawood-brändin ennen jäämistään eläkkeelle 2010. Tuolloin Lunawoodin pääomistajaksi vaihtui Capman Oyj:n hallinnoimat rahastot. Pääomistajan lisäksi Lunawoodilla oli tuolloin useita pienosakkaita. Vuoden 2019 lopussa Accent Equity 2017 L.P sijoitusrahasto osti Lunawoodin tukeakseen sen kansainvälistä kasvua.
Nykyhetki
Lunawood on kasvanut viime vuosina nopeaan tahtiin. Yrityksen tuotteita viedään noin kuuteenkymmeneen maahan. Vuonna 2007 Lunawood oli Kauppalehti Option Kasvuyritysten Top 100 -listan ensimmäisellä sijalla. Vuonna 2019 Lunawood valittiin Kasvu Open kilpailun voittajaksi. Vuonna 2020 Kauppalehti myönsi Lunawoodille Kestomenestyjä 2016-2020 -sertifikaatin.
Y. S. Hämeen-Anttila
Yrjö Sakari Hämeen-Anttila (sukunimi vuoteen 1906 Andelin, 1. syyskuuta 1901 Hämeenlinna – 7. lokakuuta 1989 Hämeenlinna) oli suomalainen filosofian maisteri, tietokirjailija ja everstiluutnantti.
Otto Furrer
Otto Furrer (19. lokakuuta 1903 Zermatt – 26. heinäkuuta 1951) oli sveitsiläinen alppihiihtäjä, sotilaspartiohiihtäjä ja hiihtäjä. Hän edusti seuratasolla Skiclub Zermattia.
Bindal
Bindal on Norjan kunta Nordlandin läänissä. Se sijaitsee läänin etelärajalla ja sen rajanaapureita ovat Nord-Trøndelagin läänissä etelässä Høylandet ja Nærøy, lännessä Leka ja kaakossa Namsskogan. Nordlandin läänin naapurikuntia ovat pohjoisessa Sømna ja Brønnøy ja idässä Grane. Tammikuussa 2013 tehdyn väestönlaskennan mukaan Bindalin kunnassa oli 1 545 asukasta.
Lunawood
Nykyhetki
Pääomasijoittaja Accent Equity 2017 L.P. sijoitusrahasto teki 29.12.2019 sopimuksen Lunaholder Oy:n osakkeiden ostamisesta CapManilta ja muilta vähemmistöosakkailta. Yrityksen johdon avainhenkilöt jatkavat edelleen vähemmistöosakkaina.
Otto Furrer
Furrer oli mukana St. Moritzin olympialaisissa 1928 näytöslajina mukana olleessa sotilaspartiohiihdossa ja hiihdon 18 kilometrin kilpailussa, jossa hän oli kahdeskymmenesensimmäinen. Hän kilpaili myöhemmin alppihiihdossa, jossa hän voitti viisi MM-mitalia. Furrer sai kisoista yhden kultaisen, kaksi hopeista ja kaksi pronssista mitalia.
Y. S. Hämeen-Anttila
Yrjö Sakari Hämeen-Anttilan vanhemmat olivat kustannusliikkeen johtaja Väinö Hämeen-Anttila ja hänen ensimmäinen puolisonsa norjalaissyntyinen Mary Bridget Tervo (1877–1954). Hän oli naimisissa vuodesta 1931 Ruth Mikal Lindbergin (s. 1910) kanssa.
Otto Furrer
Furrer oli sivuosassa vuonna 1928 ilmestyneessä elokuvassa Der Kampf ums Matterhorn. Hän kuoli Matterhornilla sattuneessa onnettomuudessa vuonna 1951.
Lunawood
Lämpöpuu
Puun lämpömodifiointi parantaa puun ominaisuuksia laajentaen näin sen käyttömahdollisuuksia. Lämpökäsittelyn ansioista puun sään- ja lahonkestävyys sekä mitta- ja muotopysyvyys paranevat olennaisesti. Käyttökohteita ovat mm. terassit, ulkoverhoukset ja sisustus.
Y. S. Hämeen-Anttila
Hämeen-Anttila pääsi ylioppilaaksi 1921 ja kävi Kadettikoulun 1923 sekä Taistelukoulun kapteenikurssin 1931. Hän oli Karjalan kaartin rykmentissä nuorempana upseerina 1923–1928, yleisesikunnassa toimistoupseerina 1928–1936, Porin rykmentissä komppanian päällikkönä ja reservinaliupseerikoulun koulutusupseerina 1936–1938 sekä puolustusministeriössä henkilöasiain toimiston vanhempana toimistoupseerina 1938–1940 ja yleisten asiain osaston toimistoesiupseerina 1940–1947. Hän erosi armeijan palveluksesta everstiluutnanttina 1947.
Bindal
Historia
Kun Norjaan perustettiin kuntia 1. tammikuuta 1838, silloinen Bindalin seurakuntapiiri jaettiin kahdeksi kunnaksi, Nord- ja Sørbindaleniksi siten, että kukin niistä sijaitsi eri lääneissä. Vuonna 1858 lääninrajaa kuitenkin siirrettiin etelään niin, että kunnat saattoivat yhdistyä nykyiseksi Bindaliksi, pysyen Nordlandin läänissä. 1. tammikuuta 1964 Lande-Tosbotnin piiri liitettiin Bindalista Brønnøyn kuntaan.
Lunawood
Lämpöpuukomposiitti TWPC
Lunawood lämpöpuukomposiitin tiheys on noin kolminkertainen verrattuna suomalaisen männyn tiheyteen ja tästä määrästä 2/3 on lämpöpuukuitua ja 1/5 CIRCO®-polypropeenikierrätysmuovia. Korkea puukuitupitoisuus ja lämpöpuun luontainen elämättömyys tekevät lämpöpuukomposiitista mitta- ja muotopysyvän vuosikymmeniksi eteenpäin.
Y. S. Hämeen-Anttila
Hämeen-Anttila oli Sanfrid Höglunds träförädlingin palveluksessa vuodesta 1947, Laki ja notariaatti oy:n palveluksessa 1948 ja Sykto Oy:n palveluksessa 1949. Tämän jälkeen hän oli vakuutusyhtiö Kalevan Viitasaaren piirin tarkastajana 1949–1950, Vesannon Niinivedenpään yläkansakoulun opettajana 1950–1952 ja Vesannon keskikoulun rehtorina vuodesta 1953.
Lunawood
Lämpöpuukomposiitti TWPC
Lämpöpuukuitu saadaan yhtiön lämpöpuutuotantoprosessin sivutuotteena. Luna TWPC on myrkytön ja PVC-vapaa tuote, joka on valmistettu 85% uusioraaka-aineesta. Rakennusjätteen ylijäämän voi polttaa puun tavoin tai hävittää energiajätteen mukana.
Y. S. Hämeen-Anttila
Teoksia
Nimellä Y. S. Hämeen-Anttila:
Chuukin kansanäänestys itsenäisyydestä 2020
Chuukin kansanäänestys itsenäisyydestä oli tarkoitus järjestää 5. maaliskuuta 2020. Aivan alkujaan itsenäisyysäänestys Mikronesian liittovaltiosta oli tarkoitus järjestää jo vuoden 2015 vaalien yhteydessä, mutta se siirrettiin vuoden 2019 vaalien yhteyteen. Kansanäänestystä siirrettiin toistamiseen ja viimeisin päivämäärä lyötiin lukkoon loppuvuodesta 2018.
Tausta
Mikronesian liittovaltio on solminut liitännäisvaltiosopimuksen Yhdysvaltojen kanssa, jonka nojalla USA tukee Mikronesiaa taloudellisesti ja saa vastineeksi oikeudet vastata maan sotilaallisesta puolustuksesta.
Itsenäisyyden kannattajien mukaan liittovaltio ei kykene turvaamaan Chuukin riittävää sosioekonomista kehitystä. Itsenäisyyttä ajava komissio (Chuuk Political Status Commission) ilmaisee myös tyytymättömyytensä liitännäisvaltiosopimusta kohtaan. Liitännäisvaltiosopimus vanhenee vuonna 2023, jolloin liittovaltion ja mahdollisesti itsenäisen Chuukin tulee neuvotella se USA:n kanssa uudelleen.
Itsenäisyyttä ovat vastustaneet mm. liittovaltion nykyinen presidentti David Panuelo, joka painotti virkaanastujaispuheessaan, miten hän ja muut maan poliittiset johtajat ovat ensisijaisesti mikronesialaisia ja toissijaisesti esim. Panuelon itsensä tapauksessa pohnpeilaisia.
Siirto vuoteen 2022
Kansanäänestystä siirrettiin uudelleen vuoteen 2022. Chuukin oikeusministerin mukaan äänestyksen siirtäminen antaa liittovaltiolle aikaa korjata epäkohtia, joiden vuoksi itsenäisyyttä kannatetaan. .
Portagen piirikunta (Ohio)
Portagen piirikunta on piirikunta Ohiossa, Yhdysvalloissa. Sen väkiluku oli 152 061 vuonna 2000, ja hallinnollinen keskus on Ravenna. Väkiluvultaan suurin kaupunki on Kent.
Maantiede
Portagen naapuripiirikuntia ovat Geauga pohjoisessa, Trumbull idässä, Mahoning kaakossa, Stark etelässä, Summit lännessä ja luoteiskulmassa Cuyahoga.
Väestö
Piirikunnassa asui vuoden 2010 väestönlaskennassa 161 419 ihmistä. Etniset ryhmät jakautuvat valkoisiin (92,3 %), mustiin (4,1 %), alkuperäisamerikkalaisiin (0,2 %) ja aasialaisiin (1,4 %).
Kyštym
Kyštym on kaupunki Venäjällä Tšeljabinskin alueella Ural-vuoriston eteläosan itärinteellä noin 90 km Tšeljabinskistä, lähellä Ozjorskin suljettua kaupunkia. Kaupungin väkiluku vuonna 2010 oli noin 39 000.
Portagen piirikunta (Ohio)
Väestö
14,3 % eli köyhyysrajan alapuolella.
Kyštym
thumb|left|Kyštymin kirkko
Ydinonnettomuus 1957
Kyštym on lähellä "Majak"-ydinjätelaitosta (tuolloin plutoniumintuotantolaitos), jossa syyskuussa 1957 sattui voimakas räjähdys ydinjätesäiliössä, joka johti laajan alueen radioaktiiviseen saastumiseen. Kyseinen 6-luokan ydinonnettomuus oli maailmanhistorian toiseksi pahin ja siihenastisista pahin ydinonnettomuus. Laskeuma-alueesta, johon Kyštym kuului, on myöhemmin käytetty nimitystä "Kyštymin jalanjälki". Tuolla alueella asui 270 000 henkeä, mutta vain noin 10 000 henkeä evakuoitiin. Noin 800 km² maata julistettiin käyttökieltoon, mutta 82 prosenttia alueesta on myöhemmin metsitetty ja otettu maatalouskäyttöön. Neuvostoliiton viranomaiset salasivat Kyštymin onnettomuuden vuoteen 1980 asti.
Togo kesäolympialaisissa 2016
Togo osallistui kesäolympialaisiin 2016. Sitä edusti viisi urheilijaa kolmessa lajissa. Joukkueen lipunkantajana avajaisissa toimi uimari Adzo Kpossi.
Polonia Varsova
Polonia Varsova on puolalainen jalkapalloseura Varsovasta. Seura on perustettu vuonna 1911. Seuralla on toimintaa myös koripallossa. pienoiskuva|280px|Polonia Warsovan [[Artur Sobiech (keskellä) ottelussa Jagiellonia Białystokia vastaan toukokuussa 2011.]] Polonia on voittanut Puolan mestaruuden kahdesti. 2000-luvun puolella menestys on ollut heikompaa ja voitettuaan historiansa toisen mestaruuden vuonna 2000 joukkue putosi seuraavan kauden päätteeksi toiseksi korkeimmalle sarjatasolle. Takaisin pääsarjaan se nousi vasta kaudeksi 2008–2009, kun se yhdistyi edelliskauden pronssiseuran Dyskobolia Grodzisk Wielkopolskin edustusjoukkueen kanssa ja sai tämän sarjapaikan. Vuonna 2013 seuran edustusjoukkueen toimintaa pyörittänyt osakeyhtiö meni konkurssiin ja edustustoiminta siirtyi aiemmin ainoastaan juniorijoukkueista vastanneelle MKS Polonialle. Kaudella 2013–2014 Polonia pelasi Puolan viidenneksi korkeimmalla sarjatasolla IV Ligassa.
Ken Foree
thumb|Ken Foree Kentotis Alvin Foree (s. 29. helmikuuta 1948) on yhdysvaltalainen näyttelijä.
Indianapolisista lähtöisin oleva Foree aloitti näyttelemisen 1970-luvun puolivälissä, ja hänen ehkä tunnetuin roolinsa oli George A. Romeron elokuvassa Dawn of the Dead (1978).
Hän esiintyi myös Rob Zombien ohjaaman Halloween -elokuvan uusintaversiossa vuonna 2007.
Virkavalta
Virkavalta tarkoittaa sitä, että virkahenkilöstöllä on huomattavan suuri merkitys yhteiskunnan toiminnassa. Arkikielessä virkavalta tarkoittaa vain poliisia.
Virkavalta ei säädä lakeja vaan toteuttaa niitä. Lakien ja säädösten toteuttamisessa on kuitenkin liikkumavaraa, joten virkavallalla on myös oikeus tehdä omia päätöksiään lakien puitteissa. Virkavalta on myös sellainen yhteiskuntamuoto, jossa virkamiehistö hallitsee. Yhteiskuntaa voidaan sanoa virkavaltaiseksi tai byrokraattiseksi, jos virkamiehistön rooli on korostunut siten, että on paljon säädöksiä, joiden toteutumista yleensä runsaslukuinen virkamiehistö vahtii.
Huiskusinililja
Huiskusinililja (Scilla hyacinthoides) on parsakasvien heimoon kuuluvan kevättähtien (Scilla) suvun sipulikasvi. Huiskusinililja on kotoisin Lähi-idästä.
Sipuli, varret ja lehdet
Huiskusinililjan sipuli on pyöreän pallomainen, 5–10 senttimetriä halkaisijaltaan, sen päällä on harmaa kuorikerros. Lehdet ovat tyviruusukkeessa ja niitä on yleensä 8–12. Lehtien pituus on noin 45 senttimetriä ja leveys noin 2,5 senttimetriä.
Kukat ja hedelmä
Huiskusinililjan kukkavarsi on koheneva, pituus on noin 1–1,5 metriä, yleensä kuitenkin lähempänä metriä. Sen väri on tumman violetti. Kukkaperät ovat pitkät ja vaakatasossa, vaaleammat kuin kukkavarsi. Kukinnon tähtimäisten kukkinen halkaisija on 8–9 millimetriä. Niiden väri on violetti tai vaaleansininen. Kukkien heteiden ponnet ovat tummanvioletit.
Hedelmä on kota, joka sinkoaa avauduttuaan mustat siemenet kauas.
Kasvupaikat ja levinneisyys
Huiskusinililja on kotoisin Lähi-idästä. Se on karannut luontoon Ranskassa ja Italiassa, jonne sitä on tuotu koristekasviksi. Se tarvitsee ravinneköyhän, kivisen ja hiekkaisen sekä hyvin vettä läpäisevän maan, muuten sen kukista voi tulla epänormaaleja tai se ei kuki ollenkaan.
Lakewood
Lakewood -nimisiä kaupunkeja on useampi:
Muita yhteyksiä:
Pascal Dusapin
pienoiskuva|Pascal Dusapin Pascal Dusapin (s. 29. toukokuuta 1955 Nancy) on ranskalainen säveltäjä.
Dusapin opiskeli Pariisin yliopistossa ja osallistui vuosina 1974–78 Iannis Xenakiksen seminaareihin. Hän oli vuosina 1981–83 stipendillä Rooman Villa Medicissä. Hän alkoi saada erinäisiä palkintoja jo sävellysuransa alkuvaiheissa. Näihin kuuluivat Ranskan kulttuuriministeriön myöntämä musiikin kansallinen Grand Prix (1995) ja Pariisin kaupungin Grand Prix (1998). Dusapin on Ordre des Arts et des Lettres'n komentaja, ja hänet valittiin heinäkuussa 2006 Baijerin taideakatemian jäseneksi.
Vuonna 2006 hänet nimitettiin Collège de Francen professoriksi. Vuonna 2007 hän jakoi Zubin Mehtan kanssa kansainvälisen Dan David -palkinnon työstään nykymusiikin parissa. Vuonna 2014 hänestä tehtiin Kunnialegioonan ritari.
Dusapinin teoksiin kuuluvat muiden muassa pianokonsertto A quia, muita orkesteriteoksia, Sept études pianolle, oopperoita (muun muassa Perelà, uomo di fumo) ja seitsemän jousikvartettoa. Hänen ensimmäinen yhteistyöteoksensa Ircamin kanssa on Lullaby Experience (2019). Dusapinin kustantaja on Éditions Salabert ja pääasiallinen levy-yhtiö Naïve Classique.
Sario
Sario on muun muassa seuraavien suomalaisten sukunimi:
Cheap Thrills (kappale)
Cheap Thrills on australialaisen laulaja-lauluntekijä Sian kappale. Sen julkaisi RCA Records hänen seitsemännen, This Is Acting -studioalbumin toisena singlenä 11. helmikuuta 2016. Kappaleen ovat sanoittaneet Sia ja Greg Kurstin, joista jälkimmäinen myös tuotti sen. Kappaleesta on toteutettu myös miksattu versio, jolla vierailee jamaikalaislaulaja Sean Paul. Miksattu versio sai ehdokkuuden Grammy-palkinnolle kategoriassa "Paras pop-duon esitys". "Cheap Thrills" on lajityypiltään synthpop ja dancehall kappale, joka sisältää "jatkuvan trooppisen biitin sekä elektropop-tyyliset synteettiset sävelet".
Kappale oli julkaisun jälkeen myyntimenestys, sen päästyä Yhdysvaltain Billboard Hot 100 -listan kärkeen joka teki siitä Sian kaikkien aikojen ensimmäisen kyseisen listan kärjen saavuttaneen kappaleen. Paulille tämä oli puolestaan ensimmäinen kyseisen listan kärjen saavuttanut kappale sitten vuonna 2006 julkaistun kappaleen "Temperature". Kappale saavutti myös Billboardin Mainstream Top 40 ja Radio Songs -listojen kärjet. Kappale menestyi hyvin myös muualla maailmassa, sen päästyä singlelistan kärkeen Belgiassa (Vallonia), Espanjassa, Irlannissa, Israelissa, Italiassa, Kanada, Luxemburgissa, Meksikossa, Portugalissa, Ranskassa, Romaniassa, Ruotsissa, Saksassa, Skotlannissa, Slovakiassa, Sloveniassa, ranskankielisessä Sveitsissä ja Tšekissä, jonka lisäksi se sijoittui listan kymmenen parhaan joukkoon Alankomaissa, Australiassa, Belgiassa (Flanderi), Ecuadorissa, Guatemalassa, Islannissa, Isossa-Britanniassa, Kolumbiassa, Libanonissa, Norjassa, Puolassa, Suomessa, Sveitsissä, Tanskassa, Uudessa-Seelannissa ja Venäjällä. Isossa-Britanniassa kappaleen paras saavutus oli Britannian singlelistan toinen sija.
"Cheap Thrillsin" sanoittajat Sia ja Kurstin voittivat vuoden 2018 APRA Music Awardsissa palkinnon kategoriassa "Eniten ulkomailla soittoa saanut australialainen kappale". Se voitti uudelleen palkinnon samassa kategoriassa vuoden 2019 APRA Music Awardsissa.
Timna
Maantiede
thumb|vasen|Paikallista maisemaa. Timna sijaitsee noin 20–30 kilometriä pohjoiseen Eilatin satamakaupungista Punaisellamerellä. Laakso on muodoltaan hevosenkenkämäinen ja muodostunut mannerlaattojen liikkuessa ja alue on osa Isoa hautavajoamaa. Timnan läpi kulkee kolme wadia (Nahal Mangan, Nahal Timna ja Nahal Nehushtan) Aravanlaaksoon. Timnan kuuluisat kaivokset sijaitsevat laakson länsiosassa levittäytyen noin 10 km² kokoiselle alueelle. Vanhat sulattamot sijaitsevat laakson keskiosassa.
Historia
thumb|Kaivoksen sisäänkäynti. thumb|Hathorin temppeli. Ihmiset alkoivat hyödyntää Timnan kupariesiintymiä kalkoliittisella kaudella 3000-luvulla ennen ajanlaskun alkua. Kuparin varhaiset hyödyntäjät keräsivät kuparia sisältäviä lohkareita ja sulattivat niitä savisissa uuneissa. Suurempia sulattamista ja valamista varten tehtyjä laitoksia alkoi ilmestyä myöhäisellä pronssikaudella ja varhaisella rautakaudella. Ne on ajoitettu suurin piirtein 1300–1200-luvuille eaa. ja lienevät peruja muinaisen Egyptin 19. ja 20. dynastian kausilta. Timnasta löytyneellä Hathorille omistetusta temppelistä löydettiin suuri joukko hieroglyfejä, minkä lisäksi temppelille klähettivät lahjoja faaraot Ramses II, Merenptah ja Seti II. Ennen löydöksiä paikan liitettiin kiistanalaisesti Salomon kaivoksiin. Nykyisin Timnaa pidetään Ramses III:n aikaisessa papyruksessa mainittuna Atikan kaivoksena, jotka edelsivät Salomon kaivoksia. Kaivostoiminta Timnassa loppui pitkäksi aikaa 1100-luvun eaa. jälkeen. Tosin Roomalaiset hankkivat alueelta kuparimalmia 100-luvulta 300-luvulle jälkeen ajanlaskun alun.
Timnassa harjoitettiin paljon myöhemmin jonkin aikaa myös nykyaikaista kaivostoimintaa. Vuonna 1959 avautui Timna Copper Works noin 25 km Eilatista pohjoiseen. Kaivoksen tuotanto kasvoi 5 000 tonnista kuparia 14 000:n tonniin vuonna 1968. Kaivos suljettiin talousvaikeuksien aikana vuonna 1976. Paikka avattiin uudestaan vuonna 1980, mutta suljettiin sen jälkeen lopullisesti 1985. Nykyisin Timna on matkailukohde, jonne matkailijoita vetävät arkeologiset kohteet ja luonnon muodostelmat, kuten Salomon pilareina tunnettu harjanne ja sienenä tunnettu kivi. Timna on ollut vuodesta 2000 Israelin aielistalla Unescon maailmanperintöluetteloon.
Irkutskin kuvernementti
pienoiskuva|Kuvernementin kartta (joskus vuosina 1890–1907). Irkutskin kuvernementti oli Venäjän keisarikunnan ja sen jälkeen Venäjän SFNT:n hallintoalue Itä-Siperiassa, Baikaljärven länsipuolella Angaran ja Lenan yläjuoksun vesistöalueilla. Kuvernementin pääkaupunki oli Irkutsk (51 473 as. vuonna 1897), ja asukasluku vuonna 1897 noin 514 000. Aluehallinnollisesti tämä pinta-alaltaan suuri (yli kaksi kertaa Suomen kokoinen) kuvernementti oli jaettu viiteen aluepiiriin (okrug).
Väestö oli vuoteen 1897 mennessä venäläistynyt ja asukkaista noin 6 % oli sinne karkotettuja. Kielelliseltä jakaumaltaan venäläisiä oli 73,1 %, burjaatteja 21, 2%, juutalaisia 1,4 %, tataareja 1,4 %, puolalaisia 0,8% ja ukrainalaisia 0,4 %. Muut kielelliset ryhmät olivat pienempiä. Kaupunkiasukkaita oli tuolloin 12,2 prosenttia (62 795 as.) kuvernementin asukkaista. Heistä 55 620 kirjattiin väestönlaskennassa venäjänkielisiksi (venäjän, ukrainan tai valkovenäjän puhujat), juutalaisia oli 3 686, puolalaisia 1 236 ja tataareja 1 020. Muilta kielialueita edusti pienempi osa kaupunkiväestöstä.
Kuvernementti perustettiin vuonna 1764. Se lakkautettiin 1926 ja liitettiin pääasiassa Itä-Siperian maakuntaan. Nykyisin entinen kuvernementin alue kuuluu pääosin Irkutskin alueeseen.
Nyhavn
Nyhavn on 1600-luvulta peräisin oleva satama-alue ja viihde-elämän keskus Kööpenhaminassa. Se ulottuu Kongens Nytorvilta satamarantaan, ja sen varrella on vanhoja värikkäitä taloja, baareja, kahviloita sekä ravintoloita. Talo numero 9 on vanhin: se valmistui vuonna 1681. Alue toimii nykyisin perinnesatamana, jossa on esillä historiallisia puulaivoja.
Nyhavn rakennettiin kuningas Kristian V:n aikana. Rakennustyöt teetettiin suurelta osin ruotsalaisilla sotavangeilla. Alue oli pitkään pahamaineinen merimiesten ja prostituoitujen kohtaamispaikka, jossa olut virtasi. Lasten satusetä H. C. Andersen asui 18 vuotta Nyhavnin varrella talossa numero 67.
Herb Kent
Herb Kent (5. lokakuuta 1928 – 22. lokakuuta 2016 ) oli afroamerikkalainen radio-DJ, joka toimi uransa aikana useilla Chicagon alueen radioasemilla.
Radiouransa Kent aloitti jo high schoolissa ollessaan isännöimällä klassista musiikkia lähettävää ohjelmaa WBEZ-asemalla. 1940-luvun lopulla hän soitti levyjä garylaisella WGRY-asemalla ja esiintyi radiokuunnelmissa WMAQ:lla Chicagossa. Hän myös rakensi lavasteita ja esiintyi paikallisessa teatterissa. Vuonna 1952 siirtyi Chicagon suurimmalle mustalle yleisölle suunnatulle asemalle WGES:lle ja sieltä edelleen WBEE:lle vuonna 1955. Seuraavat kaksi vuotta Kent oli WJOB- ja WHFC-asemilla, kunnes vuonna 1962 hän siirtyi WVON:lle, jolla oli kahdeksan vuoden ajan. Sinä aikana hän sai merkittävän kuulijakunnan Chicagon afroamerikkalaisen väestön keskuudesta. Kent osallistui myös aktiivisesti kansalaisoikeusliikkeen toimintaan.
Myöhemmin Kent oli WVAZ-FM -asemalla, jolta hänen lähetyksensä olivat kuultavissa lauantaisin ja sunnuntaisin.
Herb Kent nimettiin Radio Hall of Fameen vuonna 1995. Seuraavana vuonna Chicagossa nimettiin katu hänen mukaansa.
Kolonjärvi (Keuruu)
Kolonjärvi on Keski-Suomessa Keuruulla sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 240 hehtaaria eli 2,4 neliökilometriä. Se on 3,2 kilometriä pitkä ja 1,2 kilometriä leveä. Järven länsipuolella kohoavat Kummunmäki ja Nikainmäki, joka kohoaa yli 70 metriä järven vedenpintaa korkeammalle.
Järvessä on laskettu olevan 13 saarta. Niiden yhteispinta-ala on 5 hehtaaria, mikä on noin 2 % järven kokonaispinta-alasta. Suurin saari on yli kolmen hehtaarin suuruinen Kolonsaari, yhdeksän saarta on yli aarin ja loput kolme ovat alle aarin kokoisia. Muita saaria ovat Palosaari, Kärkisaari, Yksipetäinen, Kaksipetäinen, Kanisaari, Lapinsaari ja Limppusaari.
Järvi on luodattu ja siitä on julkaistu syvyyskartat. Sen tilavuus on 11 miljoonaa kuutiometriä eli 0,011 kuutiokilometriä. Järven keskisyvyys on 4,3 metriä ja suurin syvyys on 14,8 metriä. Syvin kohta sijaitsee Kolonsaaren ja Limppusaaren puolivälissä. Järven keskellä ja Kolosaaren edustalla sen koillispuolella sijaitsee yli 11 metriä syvä syvänne ja Palosaaren luoteispuolella sijaitsee yli 13 metriä syvä syvänne. Lapinlahden harjun rinnalla siitä luoteeseen kulkee järven pohjassa yli 600 metriä pitkä harjanne.
Järven rantaviivan pituus on 12 kilometriä, josta saarten rantaviivan yhteispituus on 3 kilometriä. Sen rannat ovat metsämaata ja asutus on harvaa haja-asutusta. Ainoa kulmakunta on Asunta, joka ulottuu järvien välisen kannaksen yli Asunnanjärvelle. Rannoille on rakennettu yli 20 vapaa-ajan asuntoa. Valtatie 23 ja Haapamäki–Jyväskylä-rata kulkevat kannaksen kautta.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Asunnanjärven valuma-alueella (35.68), jonka Kolonjärven alueeseen (35.683) järvi kuuluu. Järven vedenpinnan korkeus on 129,7 metriä mpy.
Järvi saa pääosan vedestään sekä Sammalisen valuma-alueelta (35.686), jonka pääjärvi on Sammalinen (96 ha), laskee suoraan Kolojärveen, että Kivistönpuron valuma-alueelta (35.685), jonka pääjärvi on Kivistö (50 ha). Kolonjärven alueella on yksi yli hehtaarin järvi Valkeislampi (8 ha), joka laskee siihen suoraan.
Järvi laskee lyhyttä uomaa myöten järvien välisen kannaksen yli Asunnanjärveen (265 ha), joiden korkeusero on 1,8 metriä. Vesireitti jatkaa Myllylänjokea pitkin Pohjoisjärveen (305 ha), ja siitä edelleen Hoskarinjokea myöten Keurusselkään.
Crayon Pop
Crayon Pop on vuonna 2012 perustettu neljän henkilön muodostama eteläkorealainen yhtye, jonka levy-yhtiönä toimii Chrome Entertainment. Yhtyeeseen kuuluvat Geummi, Ellin, Choa ja Way. Viides jäsen, Soyul, jätti yhtyeen vuonna 2017.
Historia
Crayon Pop julkaisi singlen "Bar Bar Bar" kesäkuussa 2013 yhdessä sen musiikkivideon kanssa. Yhtye sai kiinnostusta erilaisuutensa takia, ja "Bar Bar Bar" sijoittui korkealle korealaisilla musiikkilistoilla. Crayon Pop julkaisi toisen minialbuminsa The Streets Go Disco sekä albumin nimikkokappaleen "Dancing Queen 2.0" musiikkivideon syyskuussa 2013. Crayon Pop piti myös ensimmäisen soolokonserttinsa 1st POPCON Soulissa lokakuussa 2013, ja toisen konserttinsa 2nd POPCON Tokiossa saman vuoden marraskuussa. Crayon Pop julkaisi joulusinglen "Lonely Christmas" marraskuussa 2013, ja sen musiikkivideon joulukuussa.
Crayon Pop julkaisi kappaleen "Hero" yhdessä rocklaulaja Kim Jang-hoon kanssa Etelä-Korean palomiesten hyväksi. Kappaleen tuotot lahjoitettiin työtehtävissä kuolleiden palomiesten perheille. Crayon Pop julkaisi kuudennen singlensä "Uh-ee" huhtikuussa 2014. Yhtye julkaisi ensimmäisen kappaleen "Hey Mister" televisiodraamaan Trot Lovers kesäkuussa, ja myöhemmin syyskuussa kappaleen "C’mon C’mon" televisiosarjaan Love On. Yhtye toimi lämppärinä Lady Gagan ArtRave: The Artpop Ball konserttikiertueella Yhdysvalloissa ja Kanadassa, yhteensä yli kymmenessä eri kaupungissa. Crayon Pop julkaisi ensimmäisen japaninkielisen minialbuminsa ''Pop! Pop! Pop!'' marraskuussa 2014. Yhtye valittiin lähettiläiksi Thaimaahan lisäämään lasten moottoripyöräkypäröiden käyttöä, joka huipentui konserttiin Bangkokissa. Crayon Pop oli mukana Chrome Entertainmentin singlealbumilla 2014 Chrome Family – A Very Special Christmas, julkaisten muiden yhtiön artistien kanssa kappaleen "Love Christmas" joulukuussa 2014. Crayon Pop julkaisi ensimmäisen kiinankielisen kappaleensa "123 Happy New Year" yhdessä kiinalaisen poikayhtyeen DT Boysin kanssa tammikuussa 2015. Crayon Popin kolmas minialbumi FM julkaistiin maaliskuussa. Yhtye julkaisi singlen "Sup (Wassup)" toukokuussa ja ensimmäisen japaninkielisen singlensä "Rarrirure" heinäkuussa. Yhtye julkaisi toisen japaninkielisen singlensä "Dancing All Night" marraskuussa.
Vuonna 2017 Chrome Entertainment torjui huhut yhtyeen hajoamisesta sanoen, että vaikka jäsenet tekevät muita töitä heillä on edelleen aikomus toimia ryhmänä. Yhtye on ollut tauolla vuodesta 2016.
Fulltoftan kirkko
thumb|250px|Pyhä Magnhild ikkunan lasimaalauksessa.
Fulltoftan kirkko on kirkkorakennus Ruotsissa Hörbyn kunnassa. Kirkko on rakennettu luultavasti 1160–1170 ja se edustaa romaanista tyyliä.
Kirkko on rakennettu harmaakivestä, paitsi kulmakivet ovat hakattua hiekkakiveä. Aluksi siinä ei ollut tornia, nykyinen torni on rakennettu vuonna 1809. Asehuone on myöhäiskeskiajalta ja siellä on kiinteät kivipenkit. Renessanssialttari on tehty Jakob Krembergin työpajassa Lundissa vuonna 1636 ja se on restauroitu 1969. Hiekkakivestä tehty kastemalja on peräisin kirkon alkuajalta.
Kirkossa on yhdessä ikkunassa lasimaalaus, jonka on tehnyt Hugo Gelin vuonna 1936. Ikkunaan on kuvattu skånelainen pyhimys Fulltoftan pyhä Magnhild. Kattomaalaukset ovat 1400-luvulta ja ne kalkittiin piiloon uskonpuhdistuksen aikana. Vuonna 1910 maalaukset otettiin esiin uudestaan ja restauroinnissa vuonna 1953 ne saivat puhdistuksen jälkeen nykyiset värinsä.
Jalkaväenkenraali Adolf Ehrnroothin muistomerkki
pienoiskuva|Jalkaväenkenraali Adolf Ehrnroothin muistokivi Turun Itsenäisyydenaukiolla. Jalkaväenkenraali Adolf Ehrnroothin muistomerkki on kuvanveistäjä Herman Joutsenen teos. Kyseessä on pronssireliefi, joka on kiinnitetty punagraniittikiveen. Reliefin aiheena on Ehrnrooth tarkastamassa rykmenttiään JR 7:ää Karjalan kannaksella 4. kesäkuuta 1944. Teos kuvaa todellista tapahtumaa, ja vain muutama päivä myöhemmin tapahtui Karjalan kannaksella suurhyökkäys.
Veistos paljastettiin yleisölle Turussa Itsenäisyyden aukiolla 27. toukokuuta 2005. Muistomerkkitoimikunta halusi muistomerkin ensin Tuomiokirkon läheisyyteen, mutta museovirasto oli eri mieltä. Itsenäisyyden aukio sijaitsee Aurajoen rannan tuntumassa Turun kaupunginteatterin vieressä. Muistomerkin julkistamistilaisuuteen osallistuivat muun muassa kunniaosastot Saaristomeren Meripuolustusalueelta, Satakunnan Lennostosta, Porin Prikaatista sekä Laivaston soittokunta ja Maanpuolustusjärjestöjen lippulinna.
Välilammen lampi
Maantietoa
Lammen pinta-ala on 1,1 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 500 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Ruotsalaisen alueella (14.14), jonka Lauhjoen valuma-alueeseen (14.147) se kuuluu. Lammen vedenpinnan korkeus on 99,5 metriä mpy.
Islanti kesäolympialaisissa 2016
Judo
Þormóður Jónsson oli ainoa islantilainen Judoka Rion olympialaisissa. Hän osallistui miesten yli 100 kg sarjaan. Jónsson hävisi ensimmäisellä kierroksella puolalaiselle Maciej Sarnackille.
Uinti
Uintiin osallistui kolme islantilaista urheilijaa. Anton Sveinn McKee kilpaili miesten 100 ja 200 metrin rintauinnissa. 100 metrillä hän oli eränsä seitsemäs ajalla 1:01,84, mikä ei riittänyt jatkopaikkaan. 200 metrillä hän ui ajan 2:11,39, mikä ei myöskään riittänyt jatkopaikkaan. Hrafnhildur Lúthersdóttir osallistui naisten 100 ja 200 metrin rintauintiin. Lúthersdóttir eteni alkueristä välieriin ajalla 1:06,81. Välierässään hän oli viides ajalla 1:06,71, mikä takasi paikan loppukilpailuun. Hän oli finaalin kuudes ajalla 1:07,18. 200 metrillä hän eteni alkueristä jatkoon ajalla 2:24,43, mutta välierissä uitu 2:24,41 ei riittänyt loppukilpailupaikkaan. Eygló Gústafsdóttir kilpaili naisten 100 ja 200 metrin selkäuinnissa. 100 metrillä hän eteni alkueristä välieriin ajalla 1:00,89, mutta välierissä uitu 1:00,65 ei riittänyt loppukilpailuun. 200 metrillä Gústafsdóttir pääsi aina loppukilpailuun asti, jossa ui ajan 2:09,44, joka toi hänelle 8. sijan.
Voimistelu
Ainoa islantilainen voimistelija Rion olympialaisissa oli Irina Sazonova, joka osallistui naisten moniotteluun sekä muutaman lajin karsintoihin. Sazonova oli moniottelun 40. oltuaan hevosella 46., eritasonojapuilla 39., puomilla 43. ja permannolla 44. Permannon karsinnoissa hän oli 60., eritasonojapuiden karsinnoissa 58. ja puomin karsinnoissa 64.
Yleisurheilu
Islannilta osallistui kolme yleisurheilijaa Rion olympialaisiin. Aníta Hinriksdóttir kilpaili naisten 800 metrillä, jossa oli alkueränsä kuudes ajalla 2:00,14, mikä ei riittänyt jatkopaikkaan. Guðni Valur Guðnason osallistui miesten kiekonheiton karsintoihin. Hänen paras tulos oli 60,45 metriä, joka oikeutti karsintojen sijalle 21., joka ei riittänyt loppukilpailuun. Naisten keihäänheittoon osallistui Ásdís Hjálmsdóttir, joka oli karsintojen 30. tuloksella 54,92 metriä eikä näin päässyt loppukilpailuun.
Louis-Hyacinthe Bouilhet
Louis-Hyacinthe Bouilhet (1822−1869) oli ranskalainen runoilija. Hän kirjoitti runoja ja runomuotoisia näytelmiä, kuten La conjuration d’Amboise, sekä huvinäytelmiä. Hänen näytelmiensä ansiona on niiden kuvallisuus, tyyli ja rytmi, mutta haittana on niiden löyhä rakenne ja keveä siveyskäsitys.
Fuentealbilla
Fuentealbilla on noin 1800 asukkaan kunta Espanjassa Kastilia- La Manchan itsehallintoalueella. Se sijaitsee Albaceten maakunnan koillisosassa 44 kilometrin etäisyydellä maakunnan pääkaupungista.
Charles-Ferdinand Ramuz
Charles-Ferdinand Ramuz (24. syyskuuta 1878 Lausanne Sveitsi – 24. toukokuuta 1947 Pully, Sveitsi) oli sveitsiläinen kirjailija.
Henkilöhistoria
Ramuzin isä oli liikemies, mutta poika perehtyi hänen omistamallaan maatilalla myös maataloustyöhön ja talonpoikaisväestöön. Valmistuttuaan yliopistosta Ramuz toimi lyhyen aikaa opettajana, ennen kuin muutti Pariisiin, jossa hän julkaisi ensimmäiset teoksensa. Hänen uransa kirjailijana kehittyi kuitenkin varsinaisesti vasta, kun hän oli palannut takaisin Sveitsiin.
Ramuz on kuvattu 200 Sveitsin frangin setelissä, joka otettiin käyttöön vuonna 1996.
Kirjallinen tuotanto
Ramuz julkaisi ennen muuta romaaneja mutta myös päiväkirjamuistiinpanonsa ja toimitti ranskalaisen runouden antologian.
Suomennetut teokset
pienoiskuva|Ramuzin ja hänen tyttärensä Marianne Olivieri-Ramuzin (1913–2012) hauta [[Pully|Pullyn hautausmaalla.]]
Alkuperäisteokset
Ramuzin ja Igor Stravinskin yhteistyönä syntyneen venäläiseen kertomukseen pohjautuvan teoksen L’histoire du soldat (Sotilaan tarina, 1918) on suomentanut ja sovittanut näytelmäksi Joel Elstelä vuonna 2001. Toisen suomennoksen tehnyt Olli-Matti Ronimus.
Prinsessa Lalla Salma
Prinsessa Lalla Salma (arab. سلمى بناني‎) (s. 10. toukokuuta 1978) on Marokon kuninkaan Muhammad VI:n puoliso. Pari on ollut naimisissa vuodesta 2002 lähtien. Lalla on Pohjois-Afrikassa yleisesti käytetty titteli, jolla osoitetaan kunnioitusta itseään vanhempia tai aatelissukuisia naisia kohtaan.
Tausta
Lalla Salma, synnyinnimeltään Salma Bennani, syntyi vuonna 1978 Fèsin kaupungissa. Hänen isänsä oli ammatiltaan opettaja. Äiti kuoli Salman ollessa 3-vuotias. . Salma kasvoi kuitenkin Rabatissa, Qbibatin kaupunginosassa isoäitinsä luona.
Salma on opiskellut tietojenkäsittelytieteitä l'Ecole Nationale Supérieure d'Informatique et d'Analyse des Systèmes -yliopistossa ja valmistui luokkansa priimuksena vuonna 2000.
Paul Botten-Hansen
thumb|upright|Paul Botten-Hansen Paul Botten-Hansen (1824−1869) oli norjalainen bibliografi ja kirjailija. Hän oli vuodesta 1864 Kristianian yliopiston kirjastonhoitaja. Hän oli 1851−1866 päätoimittajana Illustreret Nyhedsbladissa, joka hänen johdollaan kohosi Norjan ensimmäiseksi kirjalliseksi äänenkannattajaksi. 1868 Botten-Hansen julkaisi erinomaisen, muistutuksilla varustetun systemaattisen luettelon Norjan kirjallisuudesta vuosina 1800−1867: La Norvège littéraire au 19:e siècle.
Prinsessa Lalla Salma
Avioliitto ja lapset
Salma ja prinssi Muhammad tapasivat ensimmäistä kertaa vuonna 1999. Pari meni naimisiin 21. maaliskuuta 2002.
Perinteistä poiketen Lalla Salma on ollut näkyvästi esillä. Perinteisesti Marokon kuninkaan puoliso on ollut hyvin näkymätön hahmo, jonka kuvia tai joskus jopa nimeä ei ole tuotu julkisuuteen. .
Lalla Salma on prinsessana nostanut esille mm. naisten kouluttautumismahdollisuuksia ja Afrikan HIV/AIDS-tilanteen. Lisäksi hän on perustanut syöpätutkimusta tukevan säätiön ja toiminut WHO:n hyväntahdonlähettiläänä Prinsessa on myös hyvin maanläheinen: hän on miehensä tavoin ottanut yhteiskuvia ohikulkijoiden kanssa ja nostanut esille maan köyhien ongelmia.
Pertti Sarkomaa
Pertti Juhani Sarkomaa (s. 1941) on suomalainen tekniikantutkija ja emeritusprofessori. Hän on ollut Lappeenrannan teknillisen yliopiston teknillisen termodynamiikan professori 1974 –2009. Hän on väitellyt tekniikan tohtoriksi 1981 Teknillisestä korkeakoulusta. Hän on tutkinut energiajärjestelmien optimointia.
Jacques Degats
Jacques Degats (20. helmikuuta 1930 Vendrest, Seine-et-Marne, Ranska – 20. maaliskuuta 2015 ) oli ranskalainen pikajuoksija.
Degats voitti Bernin EM-kilpailuissa 1954 kultaa 4 × 400 metrin viestijuoksussa Ranskan ennätyksellä 3.08,7. Hän pääsi 400 metrin juoksun loppukilpailuun, jossa hän kuitenkin keskeytti. Välierissä hän juoksi ajan 47,8 sekuntia. Helsingin 1952 olympialaisissa hän sijoittui viestissä kuudenneksi ajalla 3.10,1, joka oli silloin Ranskan ennätys. Helsingissä hän karsiutui 400 metrin juoksun toisissa alkuerissä ajalla 48,8 s.
Degats voitti Ranskan mestaruuden 400 metrillä vuosina 1951, 1954 ja 1957. Hän juoksi 400 metrillä Ranskan ennätyksen 47,5 s kesäkuussa 1952. Heinäkuussa 1955 hän paransi ennätyksen aikaan 47,3 s ja sivusi sitä kuukautta myöhemmin. Ennätys säilyi hänen nimissään heinäkuuhun 1959 saakka. Seuratasolla Degats edusti Racing CF:ää. Hän on pituudeltaan 180-senttinen ja painoi kilpavuosinaan 76 kiloa.
Fuzhou (Jiangxi)
Fuzhou (, pinyin: Fŭzhōu Shì) on prefektuuritason kaupunki Kiinan Jiangxin maakunnan itäosassa. Kaupungin keskusta sijaitsee linnuntietä 95 kilometriä maakunnan pääkaupunki Nanchangista eteläkaakkoon. Prefektuurin pinta-ala on 18 817 neliökilometriä ja väkiluku 3,91 miljoonaa (2010).
Prefektuuri rajoittuu pohjoisessa Nanchangin, Shangraon ja Yingtanin, idässä Nanpingin, etelässä Sanmingin ja Ganzhoun sekä lännessä Ji’anin ja Yichunin prefektuuritason kaupunkeihin.
Historiallisena aikana Fuzhou on tunnettu useiden Kiinan kulttuurielämässä vaikuttaneiden oppineiden synnyninseutuna.
Nykyään Fuzhoun prefektuuri jakautuu piirikuntatasolla kahteen kaupunkipiiriin ja yhdeksään piirikuntaan. Prefektuurissa on yksi talouskehitysvyöhyke. Seutu on metsävaltaista, sillä yhteensä 64,5 prosenttia piirikunnan pinta-alasta luokiteltiin metsäksi vuonna 2011. Seutu tuottaa merkittävästi maataloustuotteita kuten viljaa, öljykasveja, lihaa, kalaa ja äyriäisiä sekä myytäviä sikoja. Keskeisiin teollisuustuotteisiin kuuluvat esimerkiksi alkoholijuomat, paperi ja kartonki, sähkömuuntajat, maatalouden typpi-, fosfori- ja kaliumlannoitteet ja käyttöposliini.
Jean-Paul Martin du Gard
Jean-Paul Martin du Gard (3. toukokuuta 1927 Pariisi, Ranska – 26. helmikuuta 2017 Pariisi, Ranska) oli ranskalainen pikajuoksija.
Martin du Gard saavutti Bernin EM-kilpailuissa 1954 kultaa 4 × 400 metrin viestijuoksussa Ranskan ennätyksellä 3.08,7. Hän karsiutui 400 metrin juoksun välierissä ajalla 48,2 s.
Brysselin EM-kilpailuissa 1950 Martin du Gard sijoittui 4 × 400 metrin viestijuoksussa neljänneksi silloisella Ranskan ennätyksellä 3.11,6. Helsingin 1952 olympialaisissa hän sijoittui viestissä kuudenneksi ajalla 3.10,1, joka sekin oli Ranskan ennätys. Melbournen 1956 olympialaisissa hän karsiutui 400 metrin juoksun puolivälierissä ajalla 48,2 s.
Martin du Gard voitti Ranskan mestaruuden 200 metrin juoksussa vuonna 1955. Hän on pituudeltaan 182-senttinen ja painoi kilpavuosinaan 75 kiloa.
Sören Hermansson
Sören Hermansson (s. 1956 Upplands-Väsby) on ruotsalainen käyrätorvensoittaja. Hän on työskennellyt muun muassa käyrätorvensoiton professorina Michiganin yliopiston musiikkikoulussa Ann Arborissa vuosina 1999–2006.
Vuoden 1988 jälkeen Hermansson on omistanut aikansa soolouralle ja opettamiselle. Hän on esiintynyt solistina monien orkesterien kanssa Ruotsissa, Suomessa, Tanskassa, Englannissa, Argentiinassa, Yhdysvalloissa ja Puerto Ricossa. Kamarimuusikkona hän on esiintynyt Ranskassa, Saksassa, Sveitsissä, Alankomaissa, Skandinaviassa, Yhdysvalloissa, Kanadassa ja Brasiliassa.
Hermansson on tilannut ja kantaesittänyt kymmeniä käyrätorviteoksia. Hän on levyttänyt monia näistä teoksista; ensilevytyksiin kuuluvat tulkinnat Gordon Jacobin, Anders Eliassonin, Folke Raben ja Pehr Henrik Nordgrenin konsertoista. Vuonna 1999 hän oli Ruotsin radion sinfoniaorkesterin solistina Bengt Hambraeuksen konserton kantaesityksessä ja televisiotuotannossa. BIS-levymerkille hän on levyttänyt käyrätorvelle ja harpulle sävellettyä ohjelmistoa, ja hän perusti Erica Goodmanin kanssa Horn and Harp Odyssey -kokoonpanon. Hän on esiintynyt säännöllisesti uppsalalaisen Linnékvintettenin kanssa. Hermanssonin kiinnostut erilaisia soitinkokoonpanoja kohtaan on johtanut useiden konserttien pitämiseen lyömäsoitinyhtye Kroumatan kanssa. Hänen muihin yhteistyökumppaneihinsa ovat kuuluneet Michael Gould, Eduardo Gianisella, Mogens Dahl ja Hans-Gunnar Pettersson.